b"\n_START_ARTICLE_\nCasa Coll (Pl. Calvet)\n_START_SECTION_\nDescripci\xc3\xb3\n_START_PARAGRAPH_\nEdifici de planta baixa, tres pisos i \xc3\xa0tic, amb tres fa\xc3\xa7anes, constitueix una mostra interessant del racionalisme a Girona, posant en pr\xc3\xa0ctica el postulats del GATCPAC quant a la simplicitat de l\xc3\xadnies, abs\xc3\xa8ncia de motius decoratius superflus i predomini de l'horitzontalitat. Tot i aix\xc3\xb2, el conjunt ha quedat desvirtuat amb les reformes de la planta baixa per als comer\xc3\xa7os i l'afegit d'un altre pis."